Francis Galton

Francis Galton panèka sarjana bân èlmowan asalla ḍâri Inggris sè ngobâsaè cem-macem bidang disiplin èlmo pangataowan. Sala sèttongngan ḍâlem bidang meteorologi, Galton abherri' panjellasan tentang antisiklon jhughân mènangka sala sèttong sè nyotok ka ara pèta cuaca sè èkennal samangkèn (modern). 

 Kaoḍi'ân 
Galton lahèr tangghâl 16 Pèbruwari 1822 è Sparkbrook, Birmingham bân sèdhâ è Grayshott House, Haslemere, Surrey tangghâl 17 Jânuwari 1911. È bâkto ghi' kènè', Galton ta' narèma metode konvensional pangajhârân bân bâkto ngoḍâ, Galoton molaè ajhâr èlmo kaḍokteran. Salaèn ghânèka, Galton jhughân nalètè implikasi ḍâri teori evolusi Darwin sè fokus ḍâ' manossa jenius bân kawin selektif.

Galton jhughân ngembhângaghi bidang statistik kalabân alat sè èsebbhut papan lèker Galton. Galton jhughân sè nyabâ' dhâsar-dhâsar eugenetika modern sè è taon 1904, Galton maddhek laboratorium è Universitas London ka'angghuy panalètèyan tentang eugenetika. Kantos abad ka-20 nyamana Galton ghè' èkaè'aghi kalabân eugenetika. Akadhi Darwin (sapopona), ide-ide sè èkanḍi' Darwin bâḍâ kakoranganna neng è teori sè ghenna', karya Mandel ḍâteng lambat ka'angghuy apangaro ḍâ' dhurrunna Galton ḍâlem hal panèka.

 Sombher